Cuneiform Tablet Kt 88/k 207 (AKT 7a 55)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KIŠIB a-na-aḫ-DINGIR DUMU PUZUR₄.DINGIR KIŠIB kur-ub-IŠTAR DUMU PUZUR₄.DINGIR KIŠIB a-na-aḫ-DINGIR DUMU en-na-sú-en₆ KIŠIB ta-ḫa e-mì-šu ša ḫu-bu-ul a-na-aḫ-DINGIR DUMU en-na-sú-en₆ ù ta-ḫa e-mì-šu ša 2.5 ma-na KÙ.BABBAR ṣa-ru-pá-am iš-tù ḫa-mu-uš-tim ša na-ra-am-ZU ù ḫa-na-nim a-na 20 ḫa-am-ša-tim i-ša-qú-lu KÙ.BABBAR i-na qá-qá-ad šál-mì-šu-nu ra-ki-is šu-ma i-na u₄-mì-šu-nu ma-al-ú-tim lá iš-qú-lu 1.5 GÍN.TA a-na 1 ma-na-im i-na ITU.KAM-im ú-ṣú-bu ta-aḫ-sí-is-tum a-ni-tum me-eḫ-ra-at ṭup-pí-im ḫa-ar-mì-im ša ḫu-bu-ul a-na-aḫ-DINGIR DUMU en-na-sú-en₆ ù ta-ḫa e-mì-šu